Source: http://vilag.transindex.ro/?hir=30871
Timestamp: 2019-11-18 04:55:21
Document Index: 2506571

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Transindex - Kedden ismerteti döntését a brit legfelsõbb bíróság arról, hogy kell-e parlamenti jóváhagyás az 50. cikkely aktiválásához
Kedden ismerteti döntését a brit legfelsõbb bíróság arról, hogy kell-e parlamenti jóváhagyás az 50. cikkely aktiválásához
2017. január 23. 19:23, utolsó frissítés: 19:23
Kedden hirdeti ki döntését a brit legfelsõbb bíróság abban a kérdésben, hogy a kormánynak kérnie kell-e elõzetes parlamenti jóváhagyást a brit EU-tagság megszûnéséhez vezetõ folyamat hivatalos elindításához.
Theresa May brit miniszterelnök álláspontja szerint a Lisszaboni Szerzõdés 50. cikkelyének aktiválása - amelyet a kormány az idei év elsõ negyedének végéig irányzott elõ - az õ személyes döntési jogkörébe tartozik, és e döntéséhez nem kell elõzetes parlamenti jóváhagyás, miután a brit EU-tagságról rendezett tavaly júniusi népszavazáson a résztvevõk többsége arra voksolt, hogy az Egyesült Királyság lépjen ki az Európai Unióból.
A kormányfõ álláspontját többen, akik a brit parlament kikezdhetetlen döntési szuverenitásának elsõbbségét vallják, jogilag megtámadták a londoni felsõbíróság elõtt.
A jogi eljárás kezdeményezõje Gina Miller, a londoni City egyik befektetési társaságának vezetõje, akihez többen is csatlakoztak, és keresetüket az egyik legtekintélyesebb londoni ügyvédi iroda, a Mishcon de Reya terjesztette a bíróság elé.
Miller több nyilatkozatában is hangsúlyozta, hogy nem a Brexitet szeretné meggátolni, hanem arra törekszik, hogy a brit parlamentet megfelelõ módon bevonják a folyamatba. Ennek ellenére többen is megfenyegették; egyiküket, egy 55 éves férfit a Scotland Yard a múlt hónapban õrizetbe vette, a hivatalos indoklás szerint "fajgyûlölõ tartalommal megtetézett rossz szándékú kommunikáció" gyanújával.
Az elsõ fokon eljáró londoni felsõbíróság novemberben a kereset beterjesztõinek adott igazat, kimondva: a brit parlament szuverén jogköre az EU-tagságot megszüntetõ folyamat elkezdésének elõzetes jóváhagyása.
A felsõbírósági végzés ellen a kormány a legfelsõbb bírósághoz nyújtott be fellebbezést. Errõl hirdeti ki döntését kedden a legfõbb brit fellebbviteli fórum.
A fellebbezés decemberben tartott négynapos tárgyalásán a brit kormány jogi fõtanácsadója, Jeremy Wright megerõsítette a hivatalos kormányzati álláspontot, amely szerint a parlament a népszavazásról szóló törvény tavalyi megalkotásával a választók kezébe adta döntést, a választók pedig a referendumon a kormányt hatalmazták fel arra, hogy indítsa el a brit EU-tagság megszûnéséhez vezetõ folyamatot.
A brit EU-tagságról június 23-án rendezett népszavazáson a választók szûk, országos átlagban 51,9 százalékos többséggel a kilépésre voksoltak.
Az elõzetes parlamenti jóváhagyást követelõ kereset benyújtóinak ügyvédje, Lord David Pannick - az egyik legelismertebb brit jogi szaktekintély, aki a brit uralkodó jogi képviseletét is ellátja - az eljárás során azonban kifejtette: a brit EU-tagságról tartott népszavazásnak politikai jelentõsége van, de semmiféle jogi relevanciával nem bír, és semmiképpen sem hatalmazza fel a kormányt arra, hogy a brit EU-tagságot megszüntetõ folyamatot az 50. cikkely parlamenti jóváhagyás nélküli aktiválásával elindítsa.
Ha a legfelsõbb bíróság megerõsíti az elsõ fokon eljáró londoni felsõbíróság végzését, és parlamenti jóváhagyáshoz köti az 50. cikkely aktiválását, a brit kormány jogi képviselõje szerint "egysoros törvénytervezet" beterjesztésével és gyors elfogadtatásával ez megoldható, így nem feltétlenül borulna a kormány által a kilépési folyamat elkezdésére kidolgozott menetrend. (mti)